smcproject/ml-wiki-sentences huggingface dataset:
പതിനേഴാം നൂറ്റാണ്ടിന്റെ കൂടുതൽ കാലത്തും ഇവിടത്തെ പ്[രാദേശികഭരണാധികാരികൾ വലിയ സാമ്രാജ്യങ്ങളോടേറ്റുമുട്ടിക്കൊണ്ടിരുന്നു. അതുവഴി പല രാജ്യങ്ങളുടെയും പരമാധികാരം മാറുകയും അവയുടെ മറ്റുള്ളവരോടുള്ള കൂറ് വ്യത്യസ്തമാവുകയും അവയുടെ പലതിന്റെയും അതിരുകൾ മാറ്റിവരയ്ക്കപ്പെടേണ്ടിവരികയുമുണ്ടായിട്ടുണ്ട്. പതിനെട്ടാം നൂറ്റാണ്ടോടെ രാഷ്ട്രീയഭൂപടം ഏതാണ്ട് തെളിഞ്ഞുവന്നു. വടക്കുപടിഞ്ഞാറൻ മലനിരകൾ ഇക്കേരിയിലെ നായക ഭരണാധികാരികളുടെ കൈകളിലായി. പശ്ചിമഘട്ടത്തിലെ തെക്കുപടിഞ്ഞാറൻ ഭാഗങ്ങൾ കൊടകിലെ രാജാക്കന്മാരുടെ കൈകളിലായി. തെക്കൻ സമതലപ്രദേശം മൈസൂറിലെ വൊഡയാർ ഭരണാധികാരികളുടെ കൈകളിലായി. ഈ ഭരണാധികാരികളിൽ ഭൂരിപക്ഷവും ഹിന്ദു ഭരണാധികാരികളായിരുന്നു. എന്നാൽ, കിഴക്കും വടക്കുകിഴക്കും ഭാഗങ്ങളാകട്ടെ ഭരിച്ചിരുന്നത് ആർക്കോട്ടെയും സിറായിലേയും മുസ്ലിം ഭരണാധികാരികളായിരുന്നു. ഇതിൽ ഇക്കേരിയും കൂർഗും സ്വതന്ത്രമായി നിന്നു. എന്നാൽ, വളരെ വികസിച്ചതെങ്കിലും മുഗൾ സാമന്തരായി അവരുടെ കീഴിൽ നിലകൊണ്ടു. 
എന്നാൽ ആർക്കോട്ടും സിറാ രാജ്യവും മുഗൾ പ്രവിശ്യകാളായിരുന്നു. Poligars of Vijayanagara, 1565–1635 ബിജാപ്പൂർ, മറാത്താകൾ, മുഗളന്മാർ, 1636–1687 മൈസൂറിലെ വൊഡയാർ, 1610–1760 ഇക്കേരി രാജാക്കന്മാരും കാനറ വാണിജ്യവും, 1565–1763 സിറയിലെ സുബഹ്ദാറുകൾ, 1689–1760 കൂർഗിലെ രാജാക്കന്മാർ, പതിനാറാം നൂറ്റാണ്ടിന്റെ മദ്ധ്യം മുതൽ–1768 Watercolour of the guest house of the Raja of Coorg with the fort in the background, 1795 മൂല്യനിർണ്ണയം: ഈ കാലവും ചരിത്രവും ഇതും കാണൂ Political history of Mysore and Coorg (1761–1799) Political history of Mysore and Coorg (1800–1947) Company rule in India Princely state കുറിപ്പുകൾ അവലംബം ദ്വിതീയ സ്രോതസ്സുകൾ Primary sources
മൈസൂർ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Mysore_(disambiguation)
മൈസൂർ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മൈസൂർ - കർണാടക സംസ്ഥാനത്തെ ഒരു പട്ടണം.
മൈസൂർ രാജ്യം കർണാടക സംസ്ഥാനത്തിന്റെ പഴയ പേര്‌ മൈസൂർ എന്നായിരുന്നു.
മൈസൂർ ജങ്ക്ഷൻ തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Mysore_junction_railway_station
കർണ്ണാടകയിലെ മൈസൂരുവിൽ സ്ഥിതിചെയ്യുന്ന പ്രധാന തീവണ്ടി നിലയമാണ് മൈസൂർ (മൈസൂരു) ജങ്ക്ഷൻ തീവണ്ടി നിലയം (സ്റ്റേഷൻ കോഡ് - MYS ).
നഗരത്തിന്റെ ഹൃദയഭാഗത്താണ് തീവണ്ടി നിലയം സ്ഥിതിചെയ്യുന്നത്.
ഇന്ത്യൻ റെയിൽവേയുടെ ദക്ഷിണ-പശ്ചിമ മേഖലയിൽ മൈസൂരു ഡിവിഷനിൽ ഉൾപ്പെടുന്ന നിലയമാണിത്.
ഇന്ത്യയിലെ ആദ്യത്തെ അന്ധ-സൗഹൃദതീവണ്ടിനിലയമാണ് മൈസൂർ തീവണ്ടിനിലയം.
തീവണ്ടിനിലയത്തിലെ സൗകര്യങ്ങളുടെ രേഖാചിത്രം ബ്രെയിൽ ലിപിയിൽ ലഭിക്കും.
ആറു പ്ലാറ്റ്ഫോമുകളാണ് ഇവിടെയുള്ളത്.
നിലയത്തിൽ 200 മീറ്റർ ചുറ്റളവിൽ വൈഫൈ സൌകര്യം ലഭ്യമാണ്.
മുൻപ് മൈസൂരിനെയും ബാംഗളൂരിനെയും ബന്ധിപ്പിച്ചിരുന്നത് മീറ്റർഗേജ് വഴിയായിരുന്നു.
ഇന്നത് ബ്രോഡ്​ഗേജ് ആയി മാറിയിട്ടുണ്ട്.
ചിത്രശാല മൈസൂരു ജങ്ക്ഷൻ തീവണ്ടി നിലയത്തിന്റെ പ്രധാന കെട്ടിടം തീവണ്ടി നിലയത്തിന്റെ പ്രവേശന കവാടം തീവണ്ടി നിലയത്തിൽ സൂക്ഷിച്ചിരിക്കുന്ന പഴയ ഒരു ആവി എഞ്ചിൻ മൈസൂരുവിലെ റെയിൽവേ കാര്യാലയം തീവണ്ടി നിലയത്തിന്റെ ഉൾവശം അവലംബം പുറത്തേക്കുള്ള കണ്ണികൾ Mysore junction railway station എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Mysore.ind.in
മൈസൂർ ചീര തോരൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മൈസൂർ ചീരയുടെ തോരനായി ഉപയോഗിക്കുന്ന കിളുന്നു ഭാഗം മൈസൂർ ചീര തോരൻ
മൈസൂർ ചീര എന്ന ഇനം ചീര ഉപയോഗിച്ച് തയ്യാറാക്കുന്ന ഭക്ഷണമാണ് മൈസൂർചീര തോരൻ .
ചോറിനൊപ്പമുള്ള കറിയായി ഇത് ഉപയോഗിക്കുന്നു.
മൈസൂർ ചീരയുടെ കിളുന്നു ഭാഗമായ തണ്ടും ഇലയുമാണ് തോരനായി ഉപയോഗിക്കുന്നത് .
ആദ്യം ചീര അരിഞ്ഞു വെക്കുക .
ചീരയുടെ അളവനുസരിച്ച് തേങ്ങാ ചിരവി വെക്കുക കൂടെ ചെറിയ ഉള്ളി, പച്ചമുളക് എന്നിവ അരിഞ്ഞു കുറച്ചു മഞ്ഞൾ പൊടി, ഉപ്പ് എന്നിവ ചേർത്ത് ചീരയുമായി യോജിപ്പിച്ചു വെക്കുക .
പാനിൽ അല്പ്പം എണ്ണ ഒഴിച്ച് കടുക് , കറിവേപ്പില എന്നിവ താളിച്ച്‌ അതിലേക്കു യോജിപ്പിച്ച് വെച്ചിരിക്കുന്ന ചീര ഇടുക (ഇതിന്റെ കൂടെ പരിപ്പ് വേവിച്ചത് അല്ലെങ്കിൽ ഒരു  മുട്ട ചേർക്കാം) നന്നായി ഇളക്കി യോജിപ്പിച്ചതിനു ശേഷം തോരൻ മൂടി വെക്കുക .
ഇടയ്ക്കിടയ്ക്ക് തോരൻ ഇളക്കി കൊടുക്കണം .
അല്ലെങ്കിൽ കരിഞ്ഞു പോകും .
അധികം വേവിന്റെ ആവശ്യം ഇല്ല .
മൈസൂർ ദൊരെസ്വാമി മധുസുദൻ
മൈസൂർ ദൊരെസ്വാമി മധുസുദൻ ಮೈಸೂರು ದೊರೆಸ್ವಾಮಿ ಮಧುಸೂದನ Ph. D ഇന്ത്യയിലെ വന്യജീവി ജീവശാസ്ത്രജ്ഞനും, പരിസ്ഥിതിശാസ്ത്രജ്ഞനുമാണ്.
അദ്ദേഹം, മൈസൂർ നേച്ചർ കൺസർവേഷ്ൻ ഫൗണ്ടേഷന്റെ സഹസ്ഥാപകനും, ലീഡ്സ് സർവകലാശാലയിലെ വിസിറ്റിംഗ് റിസേർച്ച് ഫെലോയുമാണ്.
തെക്കേയിന്ത്യയിലെ നീലഗിരി ബയോസ്ഫിയർ റിസർവിലെ മനുഷ്യനും വന്യജീവികളുമായുള്ള സംഘർഷത്തെപ്പറ്റി പഠിച്ചു.
ഹിമാലയത്തിലേയും ഇന്ത്യയുടെ വടക്കു-കിഴക്കൻ പ്രദേശങ്ങളിലേയും വനങ്ങളിൽ പഠനം നടത്തിയിട്ടുണ്ട്.
2004ൽ അരുണാചൽ മകാകിനെപ്പറ്റി പഠിച്ച ജീവശാസ്ത്രജ്ഞരുടെ സംഘത്തിലുണ്ടായിരുന്ന അദ്ദേഹം അരുണാചൽ മകാകിനെ ഒരു പുതിയ സ്പീഷീസായി സ്ഥിരീകരിച്ചു.
മുൻകാല ജീവിതവും പ്രവർത്തനങ്ങളും പുരസ്ക്കാരങ്ങൾ ഗ്രന്ഥസൂചിക Madhusudan, M. D. Mishra, C. (2003) Why big, fierce animals are threatened: conserving large mammals in densely populated landscapes.
Battles over nature: science and the politics of conservation (eds V. Saberwal M. Rangarajan), pp. 31–55.
Permanent Black, New Delhi.
Madhusudan, M. D. Karanth, K. U. (2000) Hunting for an answer: is local hunting compatible with large mammal conservation in India?
Hunting for sustainability in tropical forests (eds J. G. Robinson E. L. Bennett), pp. 339–355.
Karanth, K. U. Madhusudan, M. D. (2002) Mitigating human-wildlife conflicts in southern Asia.
Making parks work (eds J. Terborgh, C. V. Schaik, L. Davenport M. Rao), pp. 250–264.
Island Press, Washington D.C. Madhusudan, M. D. Karanth, K. U. (2005) Local hunting and large mammal conservation.
Wildlife conservation, research and management (eds Y. V. Jhala, R. Chellam Q. Qureshi), pp. 60–67.
Wildlife Institute of India, Dehradun.
Johnsingh, A. J. T. Madhusudan, M. D. (2009) Tiger reintroduction in India: conservation tool or costly dream?
Reintroduction of top-order predators (eds M. W. Hayward M. J. Somers), pp. 146–163.
Wiley-Blackwell, Chichester, UK.
അവലംബം പുറം കണ്ണികൾ Profile on the website of NCF Archived 2014-10-23 at the Wayback Machine .
Publications of M D Madhusudan on scientific commons Archived 2012-02-27 at the Wayback Machine .
Whitley Awards 2009 video of Madhusudan
മൈസൂർ ചന്ദനസോപ്പ് ഇംഗ്ലീഷ് വിലാസം https://ml.wikipedia.org/wiki/Mysore_Sandal_Soap മൈസൂർ ചന്ദനസോപ്പിനെക്കുറിച്ച് ജസ്റ്റിസ് എന്ന ഇംഗ്ലീഷ് മാഗസീനിൽ 1937 ഓഗസ്റ്റ് 30-നു വന്ന പരസ്യം
ചന്ദനമരങ്ങളിൽ നിന്നു വേർതിരിച്ചെടുക്കുന്ന എണ്ണ ചേർത്ത് നിർമ്മിക്കുന്ന പ്രത്യേക തരം സോപ്പ് ആണ് മൈസൂർ ചന്ദന സോപ്പ് ( ഇംഗ്ലീഷ് : Mysore Sandal Soap ; കന്നട : ಮೈಸೂರ್ ಸ್ಯಾಂಡಲ್ ಸೋಪ್).
ബെംഗളൂരു ആസ്ഥാനമാക്കി പ്രവർത്തിക്കുന്ന കർണാടകാ സോപ്സ് ആൻഡ് ഡിറ്റർജന്റ്സ് ലിമിറ്റഡ് എന്ന സർക്കാർ സ്ഥാപനമാണ് ഇതു നിർമ്മിക്കുന്നത്.
മൈസൂരിലെ രാജാവായിരുന്ന നാൽവഡി കൃഷ്ണരാജ വോഡയാർ 1916-ൽ സ്ഥാപിച്ച ഈ കമ്പനി, കഴിഞ്ഞ നൂറ് വർഷങ്ങളായി സോപ്പ് ഉൽപ്പാദിപ്പിച്ചു വരികയാണ്.
സോപ്പിന്റെ ഗുണമേന്മ ഉറപ്പുവരുത്തുന്നതിനും ദുരുപയോഗം തടയുന്നതിനുമായി ഇതിനെ ഭൂപ്രദേശ സൂചികാ പട്ടികയിൽ ഉൾപ്പെടുത്തിരിക്കുന്നു.
2006-ൽ ഇന്ത്യൻ ക്രിക്കറ്റ് താരം മഹേന്ദ്ര സിങ് ധോണിയെ സോപ്പിന്റെ ബ്രാൻഡ് അംബാസഡറായി നിയമിച്ചിരുന്നു.
ചന്ദനമരങ്ങൾക്കു പേരുകേട്ട സ്ഥലമാണ് മൈസൂർ .
20-ആം നൂറ്റാണ്ടിന്റെ തുടക്കത്തിൽ മൈസൂരിൽ നിന്നും യൂറോപ്പിലേക്ക് വൻതോതിൽ ചന്ദനമരങ്ങൾ കയറ്റുമതി ചെയ്തിരുന്നു.
ഒന്നാം ലോകമഹായുദ്ധകാലത്ത് യൂറോപ്പിലേക്ക് ചന്ദനമരങ്ങൾ കയറ്റുമതി ചെയ്യാൻ കഴിയാതെവന്നതോടെ മൈസൂരിലെ രാജാവ് നാൽവഡി കൃഷ്ണരാജ വോഡയാർ , ഇവ ഉപയോഗിച്ച് ഒരു വ്യവസായം തുടങ്ങുവാൻ തീരുമാനിച്ചു.
ചന്ദനമരങ്ങളിൽ നിന്നെടുക്കുന്ന പ്രത്യേക എണ്ണ കൊണ്ടു സോപ്പ് നിർമ്മിക്കുന്നതിനായി 1916-ൽ ബെംഗളൂരുവിൽ അദ്ദേഹം ഒരു ഫാക്ടറി സ്ഥാപിച്ചു.
അതേവർഷം തന്നെ എണ്ണ ഉൽപ്പാദനത്തിനായി മറ്റൊരു ഫാക്ടറി കൂടി പ്രവർത്തനം ആരംഭിച്ചു.
1944-ൽ ഷിമോഗയിൽ രണ്ടാമത്തെ എണ്ണക്കമ്പനിയും നിലവിൽ വന്നു.
കർണാടകയിലെ നാട്ടുരാജ്യങ്ങളുടെ സംയോജനത്തിനു ശേഷം ഈ ഫാക്ടറികളെല്ലാം സർക്കാരിന്റെ ഉടമസ്ഥതയിലായി.
1980-ൽ മൂന്നു ഫാക്ടറികളെയും ഒരുമിപ്പിച്ചുകൊണ്ട് കർണാടകാ സോപ്പ്സ് ആൻഡ് ഡിറ്റർജന്റ്സ് ലിമിറ്റഡ് എന്ന പേരിൽ കമ്പനി പ്രവർത്തനം തുടർന്നു.
ചന്ദനസോപ്പ് കൂടാതെ ചന്ദനത്തിരികൾ , ടാൽക്കം പൗഡർ , ഡിറ്റർജന്റ്സ് തുടങ്ങിയവയും കമ്പനി ഉൽപ്പാദിപ്പിക്കുന്നുണ്ട്.
വ്യാപാരം Part of a series on കർണ്ണാടകത്തിൻറെ ചരിത്രം കർണ്ണാടകം കദംബർ and Gangas Chalukya dynasty Rashtrakuta Dynasty Western Chalukya Empire Hoysala Empire Vijayanagara Empire Bahamani Sultanate Bijapur Sultanate Political history of medieval Karnataka Mysore Kingdom Unification of Karnataka Societies Economies Architectures Forts This box: view talk edit
2006 മാർച്ചിലെ കണക്കനുസരിച്ച്, പ്രതിവർഷം ഇന്ത്യയിൽ ഉൽപ്പാദിപ്പിക്കുന്ന നാലരലക്ഷം ടൺ സോപ്പിൽ 6500 ടണ്ണും മൈസൂർ ചന്ദനസോപ്പാണ്.
വർഷംതോറും 26,000 ടൺ സോപ്പ് വരെ ഉൽപ്പാദിപ്പിക്കുവാനുള്ള ശേഷി കമ്പനിക്കുണ്ട്.
കർണാടക കൂടാതെ ആന്ധ്രാപ്രദേശ് , തമിഴ്നാട് എന്നീ സംസ്ഥാനങ്ങളാണ് സോപ്പിന്റെ പ്രധാന ഉപഭോക്താക്കൾ.
അവലംബം പുറംകണ്ണികൾ Mysore Sandal Soap Website Detergents and Soaps Marketplace
മൈസൂർ ജില്ല ഇംഗ്ലീഷ് വിലാസം https://ml.wikipedia.org/wiki/Mysore_district
ഇന്ത്യൻ സംസ്ഥാനമായ കർണാടകത്തിലെ ഒരു ജില്ലയാണ് മൈസൂർ ജില്ല .
മൈസൂരു ആണ് ഇതിന്റെ ആസ്ഥാനം.
7 താലൂക്കുകൾ ഉള്ള മൈസൂർ ജില്ല രൂപീകരിച്ചത് 1956 നവംബർ ഒന്നിനാണ്.
1998 വരെ ഇപ്പോഴത്തെ ചാമരാജനഗർ ജില്ല മൈസൂർ ജില്ലയുടെ ഭാഗമായിരുന്നു.
ജനസംഖ്യ  -2,641,027.
വിസ്തീർണ്ണം 6,827 ച.
(2,636 sq mi).
താലൂക്കുകൾ മൈസൂരു നഞ്ചൻഗോഡ് ടി.നരസിപുര ഹെഗ്ഗഡദേവനകോട്ട (എച്.
ഡി.കോട്ട കൃഷ്ണരാജനഗർ (കെ.
ആർ. നഗർ ഹുൻസൂർ പിരിയാപട്ടണ Image gallery Mysore district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Karanji Lake CPM Office Sosale temple Bannur chariot Thandavapura temple Chinnadagudihundi temple Kenchalagudu temple, Mananthavady Road
മാപ്പിൻഗ്വാറി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Mapinguari_National_Park
മാപ്പിൻഗ്വാറി ദേശീയോദ്യാനം ( പോർച്ചുഗീസ് : Parque Nacional Mapinguari ) ബ്രസീലിലെ റൊണ്ടോണി, ആസോണാസ്‍ സംസ്ഥാനങ്ങളിൽ സ്ഥിതിചെയ്യുന്ന ഒരു ദേശീയോദ്യാനമാണ് .
ഈ ഉദ്യാനത്തിൽ ആമസോൺ മഴക്കാടുകളുടെ ഒരു വലിയ ഭാഗം ഉൾക്കൊള്ളുന്നു.
ഇതിൻറെ അതിർത്തികൾ പലതവണ മാറ്റിവരയ്ക്കപ്പെട്ടിട്ടുണ്ട്.
മാപ്പിൻഗ്വാറി ദേശീയോദ്യാനം ആമസോണാസിലെ കനുറ്റാമ (40%), ലബ്രിയ (50%) എന്നീ മുനിസിപ്പാലിറ്റികളുലും റൊണ്ടോണിയിയലെ പോർട്ടോ വെൽഹോ (11%) മുനിസിപ്പാലിറ്റികളിലുമായാണ് സ്ഥിതി ചെയ്യുന്നത്.
ഈ ദേശീയോദ്യാനത്തിന് 1,776,914.18 ഹെക്ടർ (4,390,850.6 ഏക്കർ) വിസ്തൃതിയാണുളളത്.
ആമസോൺ ഡിപ്രഷനിലെ സൊലിമോയെസ്-ആമസോണാസ് എക്കൽ തടത്തിലാണ് ഇതിൻറെ സ്ഥാനം.
അവലംബം ↑ PARNA Mapinguari – ISA , Informações gerais.
sfn error: no target: CITEREFPARNA_Mapinguari_–_ISA ( help ) ↑ Parna Mapinguari – Chico Mendes .
sfn error: no target: CITEREFParna_Mapinguari_–_Chico_Mendes ( help )
മാപ്പിൾ ഇംഗ്ലീഷ് വിലാസം https://ml.wikipedia.org/wiki/Maple
സാപിൻഡേസി കുടുംബത്തിലെ മരങ്ങളുടെയും കുറ്റിച്ചെടികളുടെയും ഒരു ജനുസ്സാണ് മാപ്പിൾ.
ഏതാണ്ട് 128 സ്പീഷിസുകളിൽ  ഭൂരിഭാഗവും ഏഷ്യൻ തദ്ദേശവാസിയാണ്.
യൂറോപ്പ് , നോർത്ത് ആഫ്രിക്ക , വടക്കേ അമേരിക്ക എന്നിവിടങ്ങളിലും ഈ മരം കാണപ്പെടുന്നു.
ഏസർ ലോറിനിയം എന്ന ഒരേ ഒരു സ്പീഷീസ് ദക്ഷിണേന്ത്യൻ ഹെമിസ്ഫിയറിലേയ്ക്ക് വ്യാപിച്ചിരിക്കുന്നു.
കനേഡിയൻ പതാകയിലെ ചിഹ്നം മേപ്പിൾ ഇല ആണ്.
ചിത്രശാല Acer cappadocicum (Cappadocian maple) Acer carpinifolium leaves Acer freemanii 'Autumn Blaze' (a cross between Acer rubrum and Acer saccharinum Acer macrophyllum flowers and young leaves Acer laevigatum leaves and fruit Acer sempervirens foliage Acer ginnala foliage Acer palmatum trees and bamboo in Japan Acer grandidentatum (Bigtooth Maple) in autumn colour Acer platanoides leaf Acer palmatum leaf in autumn Acer platanoides (Norway maple) samaras Acer griseum (Paperbark maple) അവലംബം ബിബ്ലിയോഗ്രാഫി ബാഹ്യ ലിങ്കുകൾ Acer എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാപ്പു സാക്ഷി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കുറ്റക്കാർക്ക് സർക്കാറിൽ നിന്ന് ലഭിക്കുന്ന ഒന്ന്.
അതിലൂടെ അയാൾ സാക്ഷിയായി മറ്റ് കുറ്റവാളികളുടെ കുറ്റം തെളിയിക്കുന്നതിൽ സർക്കാരിനെ സഹായിക്കുന്നു.
സർക്കാരിന് സാക്ഷിയായതിലൂടെ അവന്റെ ശിക്ഷയിൽ ഇളവ് ലഭിക്കുന്നു.
അയാളെ കോടതി വെറുതെ വിടന്നു.
മാപ്പുചെ ഭാഷ
നിലവിലെ ചിലി, അർജന്റീന എന്നീ രാജ്യങ്ങളിൽ അധിവസിക്കുന്ന ഒരു അമേരിന്ത്യൻ ജനതയായ മാപ്പൂച്ചെയുടെ ഭാഷയാണ് മാപ്പുചെ ഭാഷ ( Mapudungun , Mapuche ).
മാപ്പിളത്തെയ്യം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഉത്തര കേരളത്തിൽ പ്രത്യേകിച്ചും കാസർ‌ഗോഡ് ജില്ലയിലെ കിഴക്കൻ ദേശങ്ങളിൽ ആടുന്ന ചില തെയ്യങ്ങൾ മുസ്ലീം സമുദായവുമായി ബന്ധപ്പെട്ടതാണ്‌, ഇവയാണ്‌ മാപ്പിളത്തെയ്യങ്ങൾ (Mappila theyyam).
ഹിന്ദു മുസ്ലീം മതവിശ്വാസികൾ പരസ്പരം സഹകരിച്ചാണ് ഈ കലാരൂപം കെട്ടിയാടിക്കുന്നത്.
ഈ തെയ്യങ്ങൾ സാധാരണ മുസ്ലീമിന്റെ പ്രേതക്കോലങ്ങളായിട്ടാണ്‌ കാണുന്നത് .
മാവിലൻ സമുദായക്കാരാണ്‌ ഇത് കെട്ടിയാടുന്നത്.
വിവിധ പേരുകളിൽ അറിയപ്പെടുന്ന ചാമുണ്ഡിതെയ്യവുമായി ബന്ധപ്പെട്ട കഥയാണ്‌ ഈ തെയ്യങ്ങൾക്കുള്ളത്.
കാസറഗോഡ് ജില്ലയിലെ കമ്പല്ലൂർ ഗ്രാമത്തിൽ സ്ഥിതി ചെയ്യുന്ന അതിപുരാതന ജന്മി നായർ തറവാടാണ് കമ്പല്ലൂർ കോട്ടയിൽ
തറവാട്.
ഏകദേശം 700 വർഷം പഴക്കമുള്ള തറവാടിന്റെ അധീനതയിൽ കുടക് മല മുതൽ പെരുമ്പട്ട (ഇന്നത്തെ കാസറഗോഡ് )
വരെ 15000 ഏക്കർ സ്ഥലമായിരുന്നു ഉണ്ടായിരുന്നത്.
അക്കാലത്ത് കൃഷിയിൽ നീനും ലഭിക്കുന്ന   ധാന്യങ്ങൾ സൂക്ഷിക്കാൻ വേണ്ടി വലിയൊരു ധാന്യപ്പുരയും
തറവാടിനോട് ചേർന്നുണ്ടായിരുന്നു.
അന്ന് ആ തറവാടായിരുന്നു സമീപ വാസികൾക്ക് ആശ്രയം.
അവിടത്തെ  പാടങ്ങളിൽ
കൃഷിചെയ്തിരുന്ന ജനങ്ങൾ കുടിയാൻമാരായി താമസിച്ചിരുന്നവരാണ് .
തറവാടിന്റെ അധീനതയിലുള്ള പ്രദേശം വനനിബിഡമായിരുന്നു.
തറവാട്ടുകാർക്കോ സമീപവാസികൾക്കോ അസുഖം വന്നാൽ വൈദ്യസഹായം ലഭിക്കണമെങ്കിൽ ഏകദേശം മൂന്നുമണിക്കൂറോളം
പയ്യന്നൂരിലേക്ക് നടന്നുപോകേണ്ട അവസ്ഥയാണുണ്ടായിരുന്നത് .
അതുകൊയ്യുതന്നെ ഈ തറവാട്ടിൽ ഔഷധ സസ്യശേഖരണവും അതിനായി  ധാന്യപ്പുരയുടെ
മുകളിൽ ഒരു പ്രത്യേക മുറിയുണ്ടായിരുന്നു.
ആയതുകൊണ്ടുതന്നെ രോഗബാധിതരുടെ ആശ്രയവും ഈ തറവാടായിരുന്നു.
അന്ന്
സമ്പന്ന തറവാടായതിനാൽ സമീപവാസികൾക്കും അതിന്റെ ഗുണം ലഭിച്ചിരുന്നു.
കോട്ടയിൽ തറവാടിന്റേയും പ്രദേശവാസികളുടേയും രക്ഷകയായിട്ട് തറവാടിനു തൊട്ടരികിലായി ശാന്തസ്വരൂപ മൂർത്തിയായ ഭഗവതിയും ഭഗവതിയുടെ കാര്യകർത്താവ് എന്നനിലയിൽ തറവാടിനേയും പ്രദേശവാസികളേയും സംരക്ഷിച്ചിരുന്നത് കരിംഞ്ചാമുണ്ഡിയായിരുന്നു ശാന്ത
സ്വരൂപിണിയായ ഭഗവതി അരുൾച്ചെയ്യുന്ന കാര്യങ്ങൾ നിർവഹിച്ചുതരുന്നത് ചാമുണ്ഡിയാണ്.
അതുകൊണ്ടുതന്നെ
ആപത്തുകാലത്ത് ഭഗവതിയെ ശരണം പ്രാപിക്കും.
അത്തരമൊരു സന്ദർഭത്തിലാണ് മുസ്ലീം മതപ്രചാരത്തിനായി സൈനുദ്ദീനും കൂട്ടരും പുളിങ്ങോട്ടെത്തിയത്.
ഇവരെ സ്വീകരിച്ചതും വേണ്ട കാര്യങ്ങൾ ചെയ്തു കൊടുത്തതും കമ്പല്ലൂർ തറവാട്ടിലെ ആളുകളായിരുന്നു.
കൂടാതെ മതകർമ്മങ്ങളനുഷ്ടിക്കുന്നതിനായി ഒരു പുരയും നിർമിച്ച് നൽകി .
മാംസാഹാരികളായ മുസ്ലീം
സന്ദർശകർ മത്സ്യ ബന്ധന്നത്തിനായി പുളിങ്ങോട്ട് പുഴ പാട്ടത്തിനെടുത്തു.
പിന്നീട് തറവാട്ടുകാർ തന്നെ പുളിങ്ങോട്ട് പള്ളി നിർമിച്ച് കൊടുക്കുകയും ചെയ്തു.
അന്ന് പുളിങ്ങോം പള്ളിയിൽ ഉറൂസ് നടത്തുമ്പോൾ പന്തലിടുന്നതും മറ്റെല്ലാ സഹായം ചെയ്തിരുന്നതും
കോട്ടയിൽ തറവാടായിരുന്നു.
സുപ്രധാനപരമായ  ഒരു കാര്യമാണ് ഉറൂസ് ദിനം കുറിക്കുന്നത്.
അന്ന് കോട്ടയിൽ
തറവാട്ടിൽ പള്ളിയിലെ ഭാരവാഹികൾ വന്ന് ഉറൂസ് ദിനം കുറിക്കുന്നതിനുമുമ്പ് തറവാട്ടു കാരണവരോട് സമ്മതം
ചോദിക്കുമ്പോൾ തറവാടിന്റെ പടിഞ്ഞാറ്റയിൽ നിന്ന് കോട്ടയിലമ്മ നാക്കിലയിൽ മഞ്ഞൾ പ്രസാദം കൊണ്ടുവന്ന്
പള്ളിയിലെ ഭാരവാഹികൾക്ക് കൊടുക്കും.
ആ പ്രസാദം കയ്യേൽക്കുന്നതോടെ ഉറൂസിന്റെ ദിനം കുറിക്കും.
നൂറ്റാണ്ടുകൾക്കുമുന്പ് ആരംഭിച്ച  ഈ ആചാരം ഇന്നും തുടരുന്നു.
പുളിങ്ങോട്ട് പള്ളിയിലെ കളന്ദൻ മുക്രിയുടെ മരണത്തെ തുടർന്ന് മുക്രി കരിഞ്ചാമുണ്ടിയോടൊപ്പം ദൈവ രൂപം പൂണ്ടു എന്നാണ് ഒരു ഐതിഹ്യം.
നർക്കിലക്കാട് മൗവ്വേനി കൂലോത്ത് കെട്ടിയാടുന്ന മാപ്പിളത്തെയ്യം മരം മുറിക്കവേ മരണപ്പെട്ട കോയിമമ്മദ് എന്ന വ്യക്തിയുടെ പ്രേതക്കോലമാണ്‌.
വള്ളിമലക്കോട്ടയിലെ കിഴക്കൻ കാവിലെ മരം മുറിക്കരുതെന്ന വിലക്ക് ലംഘിച്ച മമ്മദിനെ മല ചാമുണ്ഡി മരം വീഴ്‌ത്തിക്കൊല്ലുന്നു.
തുടർന്ന് മമ്മദിനെ ദൈവക്കരുവാക്കി കൂടെക്കൂട്ടി എന്നാണ്‌ മറ്റൊരു  ഐതിഹ്യം.
മാപ്പിളത്തെയ്യത്തിന്റെ ഉരിയാട്ടത്തിൽ ഈ സൂചന കാണാം.
ഇത്തരത്തിൽ പല തെയ്യങ്ങൾക്കും വ്യത്യസ്ത ഉത്ഭവകഥകളും നിലവിലുണ്ട്.
പല  തെയ്യങ്ങളുടെയും ഐതിഹ്യങ്ങൾക്കും    പ്രദേശികമായി  പല വക ഭേദങ്ങളുമുണ്ട് മാപ്പിളത്തെയ്യം ഇന്ന്
കാസർഗോട് കമ്പല്ലൂർ ഗ്രാമത്തിലെ കമ്പല്ലൂർ തറവാട്ടിൻ മുറ്റത്ത് ഇന്നും വർഷാവർഷം മാപ്പിളത്തെയ്യത്തെ കെട്ടിയാടിക്കാറുണ്ട്.
തറവാട്ടിന്റെ കിഴക്ക് ഭാഗത്തു നിന്നും കരിഞ്ചാമുണ്ടി എഴുന്നള്ളുമ്പോൾ എതിർ ദിശയിൽ നിന്നും കളന്ദൻ മുക്രിയുടെ തെയ്യവും വരുന്നു.
നടുവൊടിഞ്ഞ രീതിയിലാണ് കരിഞ്ചാമുണ്ടിയുടെ കോലം കെട്ടിയാടിക്കുന്നത്.
കളന്ദൻ മുക്രിത്തെയ്യത്തിനു തോറ്റം പാട്ടുകൾ നിലവിലില്ല.
പഴയ കാലത്ത് കളവുകൾ കൂടുതലായി നടന്നിരുന്നതിനാൽ ജനങ്ങൾ കളവു പോയതു വീണ്ടു കിട്ടുന്നതിനായി ഇവിടെ നേർച്ചകൾ പറയും.
വെള്ളി കൊണ്ടുള്ള കണ്ണ്, ചെവി, ഞരമ്പ് എന്നിവയാണ്.
ബാങ്ക് വിളിയും നിസ്ക്കാരവും മാപ്പിളത്തെയ്യത്തിന്റെ പ്രത്യേകതയാണ്.
പ്രധാന മാപ്പിളത്തെയ്യങ്ങൾ ആലിത്തെയ്യം ( ആലിച്ചാമുണ്ഡി തെയ്യം ) ഉമ്മച്ചിത്തെയ്യം ബപ്പിരിയൻ തെയ്യം മുക്രിത്തെയ്യം കോയിക്കൽ മമ്മദ് തെയ്യം മുസ്ലീം ബന്ധമുള്ള തെയ്യങ്ങൾ കരിഞ്ചാമുണ്ടി തെയ്യം അവലംബം ↑ 1 2 തെയ്യത്തിലെ ജാതിവഴക്കം-ഡോ:സഞ്ജീവൻ അഴീക്കോട് പ്രസാധകർ: കറന്റ് ബുക്സ് ISBN:81-240-1758-1 പുറം കണ്ണികൾ മാപ്പിളത്തെയ്യം
മാപ്പിള സ്കൂൾ
മാപ്പിള മുസ്‌ലിംകളുടെ വിദ്യാഭ്യാസത്തിനായി പത്തൊമ്പതാം നൂറ്റാണ്ടിന്റെ അവസാനത്തിൽ തുടങ്ങിയ സ്കൂളുകളാണ് മാപ്പിള സ്കൂൾ എന്നറിയപ്പെടുന്നത്.
ലിസ്റ്റൻ ഗാർത്തുവേറ്റ് ആണ് ഈ ഒരു പദ്ധതി വിഭാവന ചെയ്തതും സർക്കാരിന് സമർപ്പിച്ചതും.
മലബാർ മേഖലയിലെ മാപ്പിളമാരുടെ ബ്രിട്ടീഷ് വിദ്യാഭ്യാസത്തോടുള്ള വിമുഖത നീക്കുവാനായിരുന്നു ഇതിലൂടെ ശ്രമിച്ചത്.
ലിസ്റ്റൻ ഗാർത്തുവേറ്റ് നൽകിയ പദ്ധതിരേഖ പ്രകാരം 1872-ൽ മാപ്പിള മുസ്‌ലിംകൾക്ക് പ്രത്യേകമായി പ്രാഥമിക വിദ്യാലയങ്ങൾ സ്ഥാപിക്കാൻ ബ്രിട്ടീഷ് ഇന്ത്യൻ ഭരണകൂടം തീരുമാനിച്ചു.
ഇതോടെ ഇത്തരം വിദ്യാലയങ്ങളിൽ നിന്ന് യോഗ്യത നേടുന്നവർക്ക് ഉയർന്ന ക്ലാസ്സുകളിൽ ചേരാൻ അവസരമൊരുങ്ങി.
സമുദായത്തിൽ സ്വാധീനമുള്ള മതപണ്ഡിതന്മാർക്ക് ഇത്തരം സ്കൂളുകളുടെ നടത്തിപ്പിൽ വലിയ പങ്കാളിത്തം ലഭിച്ചു.
മാപ്പിളമലയാളം ഇംഗ്ലീഷ് വിലാസം https://ml.wikipedia.org/wiki/Mappila_dialect_of_Malayalam
മാപ്പിള എന്ന പദം മദ്ധ്യതിരുവിതാംകൂറിൽ ക്രിസ്ത്യാനികളെ കുറിക്കുന്നു, എന്നാൽ ഉത്തര കേരളത്തിൽ മുസ്ലീം സമുദായത്തെ പ്രതിനിധാനം ചെയ്യുന്നു.
ഉത്തരകേരളത്തിലെ മാപ്പിളമാർ ഉപയോഗിക്കുന്ന മലയാള ഭാഷയാണ്‌ മാപ്പിള മലയാളം എന്ന് അറിയപ്പെടുന്നത്.
ഉത്തരകേരളത്തിൽ സംസാര ഭാഷയിൽ ഭാഷാപദങ്ങളെ സങ്കോചിപ്പിക്കുന്ന രീതിയാണ്‌ നിലവിലുള്ളത്.
സംഭാഷണഭാഷയിൽ സാധാരണ കണപ്പെടുന്ന ചില പ്രത്യേകതകൾ മാപ്പിള മലയാളത്തിനുണ്ട്.
മിക്കവാറും ല്ല എന്ന അക്ഷരം ഉപയോഗിക്കുന്ന രീതി വളരെ പ്രത്യേകതകൾ നിറഞ്ഞതാണ്‌.
അല്ലാഹ് എന്ന പദത്തിലെ ല്ല മറ്റൊരു പദത്തിലും ഉച്ചരിക്കാൻ ഇടവരാത്ത സ്ഥാനഭേദത്തോടെയാണ്‌ മുസ്ലീങ്ങൾ ഉച്ചരിക്കുന്നത്.
അല്ലാഹ് എന്ന പദത്തിലെ ല കാരം ദന്തത്തിനും മൂർദ്ധാവിനും മദ്ധ്യേയുള്ള ഒരു സ്ഥാനത്തുനുന്നും ഉദ്ഭവിക്കുന്നു.
അതേ സമയം മറ്റ് പദങ്ങളിലെ ല്ല എന്ന അക്ഷരം ഉത്തര കേരളത്തിൽ ആൾക്കാർ പൊതുവേ മയപ്പെടുത്തി ദിത്വമില്ലാതെയും ഉച്ചരിക്കുന്നു.
ഉദാ:- ആകൂല്ല - ആകൂല തുറക്കൂല്ലല്ലോ - തൊറക്കൂലാലോ
കൂടാതെ ഒട്ടേറെ പദങ്ങളിൽ വ കാരത്തിന്‌ പകരമായി ബ കാരം കടന്നുവരുന്നു.
ഉദാ:- ശരിയാവൂല്ല - ശരിയാബൂല്ല വിളിക്കുക - ബിളിക്കുക ഇവിടെ - ഇബിടെ വേഗം വരാം - ബേഗം ബരാം വിവരം - ബിബരം
ഴ കാരം ചിലപ്പോൾ യ കാരമാക്കിയും ഉപയോഗിക്കാറുണ്ട്.
ഉദാ:- മഴ - മയ വഴി - വയി, ബയി കോഴി - കോയി
ഇങ്ങനെയുള്ള വ്യത്യാസം ചില പദങ്ങളിൽ സ കാരത്തേയും ബാധിക്കാറുണ്ട്
ഉദാ:- മുസല്യാർ - മൊയ്‌ല്യാർ അവലംബം ↑ {{ cite book }} : Check | isbn= value: invalid character ( help )
മാപ്പിൾ ഗ്രോവ് സെമിത്തേരി (ക്വീൻസ്) ഇംഗ്ലീഷ് വിലാസം https://ml.wikipedia.org/wiki/Maple_Grove_Cemetery_(Queens)
ന്യൂയോർക്കിലെ ന്യൂയോർക്ക് സിറ്റിയിൽ , ബ്രയാർവുഡ് / കെവ് ഗാർഡൻസ്,ക്യൂൻസിലെ 127-15 കെവ് ഗാർഡൻസ് റോഡിലുള്ള ഒരു ചരിത്ര സ്മാരകമാണ് മാപ്പിൾ ഗ്രോവ് സെമിത്തേരി.
ഈ ചരിത്ര സ്മാരകം 2004-ൽ ചരിത്രപ്രാധാന്യമുള്ള സ്ഥലങ്ങളുടെ ദേശീയ രജിസ്റ്ററിൽ ചേർത്തു.
കേണൽ വില്ല്യം സ്റ്റെർലിംഗ് കോഗ്സ്വെല്ലും ബിസിനസ് പങ്കാളികളും ചേർന്ന് 1875-ൽ സ്ഥാപിച്ച 65 ഏക്കർ സെമിത്തേരിയാണ് മാപ്പിൾ ഗ്രോവ്.
അതിൽ രണ്ട് വിഭാഗങ്ങളുണ്ട്.
സ്മാരക പാർക്ക്, മെമ്മോറിയൽ പാർക്ക്.
1875-ൽ പാരമ്പര്യ ഗ്രാമീണ ശ്മശാന വനത്തിലൂടെ വിശാലദൃശ്യഭംഗികൾ കാണാൻ കഴിയുന്ന റോഡുകൾ കടന്നുപോകുന്ന കുന്നിൻ പ്രദേശത്ത് ക്യൂൻസ് ബൊലേവാഡിൽ പ്രവേശന കവാടത്തോടു കൂടിയ ആദ്യ വിഭാഗം വിക്ടോറിയൻ ഈറ സ്മാരക പാർക്ക് തുറന്നു.
അവലംബം ബാഹ്യ ലിങ്കുകൾ Maple Grove Cemetery website
യാക്കോബായ ഇംഗ്ലീഷ് വിലാസം https://ml.wikipedia.org/wiki/Jacobite
ചില ക്രൈസ്തവ സഭകളുമായി ബന്ധപ്പെട്ട ഒരു പദമാണ് യാക്കോബായ ( ഇംഗ്ലീഷ് : Jacobite).
യാക്കോബുമായി ബന്ധപ്പെട്ടത് എന്നാണ് ഈ സുറിയാനി വാക്കിന്റെ അർത്ഥം.
യാക്കോബ് ബുർദോനോ എന്ന സുറിയാനി മെത്രാനിൽ നിന്നാണ്  യാക്കോബായ എന്ന പദം രൂപം കൊണ്ടത്.
ഒരു കാലത്ത് സുറിയാനി ഓർത്തഡോക്സ് സഭ ഈ പേരിൽ അറിയപ്പെട്ടിരുന്നെങ്കിലും ഇപ്പോൾ ആഗോള തലത്തിൽ സഭ ഔദ്യോഗികമായി ഈ വിശേഷണം  ഉപയോഗിക്കുന്നില്ല.
എന്നാൽ സുറിയാനി ഓർത്തഡോക്സ് സഭയുടെ ഭാഗമായ കേരളത്തിലെ മലങ്കര സുറിയാനി ഓർത്തഡോക്സ് സഭ ഇപ്പോഴും യാക്കോബായ സുറിയാനി ക്രിസ്ത്യാനി സഭ എന്ന പേരിലറിയപ്പെടുന്നു.
അവലംബം ↑ http://members.tripod.com/~Berchmans/heresy.html ↑ http://www.newadvent.org/cathen/02282a.htm ↑ http://www.jacobitesyrianchurch.org/
യാക്കോവ് ആബൂന സ്ഥാനികൾ കിഴക്കിന്റെ സഭ Mainstream communions കിഴക്കിന്റെ സഭ ( കിഴക്കിന്റെ അസ്സീറിയൻ സഭ - കൽദായ സുറിയാനി സഭ , പുരാതന പൗരസ്ത്യ സഭ പൗരസ്ത്യ കത്തോലിക്കാ സഭകൾ ( കൽദായ കത്തോലിക്കാ സഭ and സിറോ-മലബാർ സഭ ) List പ്രധാന വിവാദങ്ങൾ നെസ്തോറിയവാദം ഏകസ്വഭാവവാദം ഐക്യസ്വഭാവവാദം ഇരുസ്വഭാവവാദം പാരമ്പര്യങ്ങൾ Other topics Christian mysticism Christology Divine Liturgy Eastern Christian history Monasticism Index of related articles Western Christianity Christianity portal ക സ തി
ഇന്ത്യയിലെ മാർത്തോമാ നസ്രാണികളുടെ ഒരു പൗരസ്ത്യ സുറിയാനി മെത്രാപ്പോലീത്ത ആയിരുന്നു മാർ യാക്കോവ് ആവൂനാ അഥവാ യാക്കോബ് ആബൂന (മുൻ പേര് റമ്പാൻ മസൂദ്).
കിഴക്കിന്റെ സഭയുടെ കാതോലിക്കോസ് ഏലിയാ അഞ്ചാമൻ 1503ൽ ഇന്ത്യൻ മെത്രാസന പ്രവിശ്യയ്ക്കുവേണ്ടി നിയോഗിച്ച നാല് ബിഷപ്പുമാരിൽ ഒരാളായിരുന്നു ഇദ്ദേഹം.
തുർ ആബ്ദീനിൽ സ്ഥിതിചെയ്യുന്ന മാർ ഔഗേൻ ആശ്രമത്തിലെ ഒരു സന്യാസിയായിരുന്നു റമ്പാൻ മസൂദ് എന്ന മാർ യാക്കോവ്.
പോർട്ടുഗീസ് രേഖകളിൽ ആബൂന എന്നും ഇദ്ദേഹം പരാമർശിച്ചിരിക്കുന്നു.
1502ൽ കിഴക്കിന്റെ സഭയുടെ കാതോലിക്കോസ് ശിമയോൻ അഞ്ചാമന്റെ മരണത്തേടുർന്ന് മാർ ഏലിയാ അഞ്ചാമൻ കാതോലിക്കോസ് സ്ഥാനത്ത് ആരോഹിതനായി.
1490ൽ ശിമയോൻ അഞ്ചാമൻ ഇന്ത്യയിലേക്ക് നിയമിച്ച അയച്ച രണ്ട് ബിഷപ്പുമാരിൽ ഒരാളായ മാർ തോമായും നസ്രാണി വൈദികനായ യൗസേപ്പും കാതോലിക്കോസിനെ സന്ദർശിക്കുന്നതിന് അസ്സീറിയയിൽ എത്തിയിരുന്നു.
1504ൽ ഏലിയാ അഞ്ചാമൻ മൂന്ന് സന്യാസിമാരെ തിരഞ്ഞെടുത്ത് ബിഷപ്പുമാരായി വാഴിച്ച് ഇന്ത്യയിലേക്കും സാമന്ത ഭദ്രാസനങ്ങളായ ചൈന, ദ്വീപുസമൂഹങ്ങൾ എന്നിവിടങ്ങളിലേക്കും നിയോഗിച്ച് അവരോടൊപ്പം അയച്ചു.
മാർ ഔഗേൻ ആശ്രമത്തിലെ റമ്പാന്മാരായിരുന്ന ദാവീദ് അറ്‌റീഖാ, മസൂദ്, ഗീവർഗ്ഗീസ് എന്നിവരായിരുന്നു അവർ.
റമ്പാൻ ദാവീദ് മാർ യാഹ്ബാലാഹാ എന്ന പേരിൽ മെത്രാപ്പോലീത്ത ആയും റമ്പാൻ മസൂദ് മാർ യാക്കോവ് എന്ന പേരിലും റമ്പാൻ ഗീവർഗ്ഗീസ് മാർ ദനഹാ എന്ന പേരിലും ആണ് ബിഷപ്പുമാരായി വാഴിക്കപ്പെട്ടത്.
പോർട്ടുഗീസുകാരെ കണ്ടുമുട്ടുന്നു
കണ്ണൂരിൽ വന്നിറങ്ങിയ ഇവരെ പോർട്ടുഗീസുകാർ സ്വീകരിച്ചു.
പോർട്ടുഗീസുകാരും സുറിയാനി ബിഷപ്പുമാരും തമ്മിലുള്ള കണ്ടുമുട്ടലും ആദ്യകാല ബന്ധവും സൗഹാർദ്ദപരമായിരുന്നു.
അവിടെ താമസിച്ചിരുന്ന ഇരുപതോളം പോർട്ടുഗീസുകാരോട് തങ്ങൾ ക്രിസ്ത്യാനികളാണെന്ന് പരിചയപ്പെടുത്തി.
പോർട്ടുഗീസുകാർ അവരെ വളരെ സൗഹാർദ്ദപരമായി സ്വീകരിക്കുകയും വസ്ത്രങ്ങളും പണവും നൽകി സഹായിക്കുകയും ചെയ്തു.
രണ്ടര മാസത്തോളം അവർ അവിടെ താമസിച്ചു.
അവർ പോകുന്നതിനുമുമ്പ്, അവരുടെ പൗരസ്ത്യ സുറിയാനി ആചാരക്രമം അനുസരിച്ച് വിശുദ്ധ കുർബാന അർപ്പിക്കാൻ പോർട്ടുഗീസുകാർ അവരെ ക്ഷണിച്ചു.
കുർബാനയ്ക്കായി നൂസർദ്ദേൽ ഞായറാഴ്ച അവർ അനുയോജ്യമായ രീതിയിൽ മനോഹരമായി ബലിപീഠം ഒരുക്കി, പോർട്ടുഗീസ് വൈദികർക്കുശേഷം വിശുദ്ധ ബലിയർപ്പിക്കുകയും ചെയ്തു.
അവരുടെ പ്രാർത്ഥനാ അനുഷ്ഠാനരീതികളിൽ പോർട്ടുഗീസ് മിഷനറിമാർക്ക് വളരെ സംതൃപ്തി തോന്നി.
മാർത്തോമാ നസ്രാണികളുടെ ഇടയിൽ
അവിടെ നിന്നും തെക്കോട്ട് യാത്ര ചെയ്ത് മാർത്തോമാ നസ്രാണികളുടെ അധിവാസ മേഖലയിൽ ഇവർ എത്തിച്ചേർന്നു.
1490ൽ മാർ തോമായോടൊപ്പം വന്ന മാർ യോഹന്നാൻ എന്ന മെത്രാപ്പോലീത്തയെ പുതിയ ബിഷപ്പുമാർ കണ്ടുമുട്ടി.
ഇവരെ നസ്രാണികൾ ബഹുമാനാർത്ഥം വിശുദ്ധ പിതാക്കന്മാർ എന്ന അർത്ഥം വരുന്ന മാറാബ്ബാന്മാർ എന്ന് വിളിച്ചു.
ഈ ബിഷപ്പുമാർ 1504ൽ ഇന്ത്യയിൽ നിന്ന് കാതോലിക്കോസിന് മലബാറിലെ സഭയുടെ വിവരണം നൽകിക്കൊണ്ട് കത്തെഴുതി.
ഇത് മലബാറിലെ മാർത്തോമാ നസ്രാണികളുടെ ചരിത്രത്തെക്കുറിച്ച് പോർട്ടുഗീസുകാരുടേ ഇന്ത്യയിലേക്കുള്ള വരവിനേക്കുറിച്ചും പ്രധാനപ്പെട്ട വിവരണം നൽകുന്നു.
അപ്പോഴേക്കും മാർ ഏലിയാ അഞ്ചാമൻ മരിച്ചിരുന്നു.
അദ്ദേഹത്തിന്റെ പിൻഗാമിയായ ശിമയോൻ ആറാമനാണ് ഇവരുടെ കത്ത് ലഭിച്ചത്.
മാർ യാഹ്ബാലാഹയെ കുറിച്ച് തുടർന്ന് അധികം വിവരങ്ങൾ ലഭ്യമല്ല.
അധികം വൈകാതെ അദ്ദേഹം മരണപ്പെട്ടിരിക്കാനാണ് സാധ്യത.
അതേസമയം യാക്കോവ്, ദനഹാ എന്നിവരെക്കുറിച്ച് വിവരങ്ങൾ ലഭ്യമാണ്.
മുതിർന്ന ബിഷപ്പായിരുന്ന യാക്കോവ് മെത്രാപ്പോലീത്തയുടെ ചുമതല ഏറ്റെടുത്തു.
എന്നാൽ ഇദ്ദേഹം ഔദ്യോഗികമായി മെത്രാപ്പോലീത്തയായി നിയമിക്കപ്പെടുകയോ വാഴിക്കപ്പെടുകയോ ചെയ്യുന്നതിന് സാഹചര്യം ഉണ്ടായിരുന്നില്ല.
മാർ യാക്കോവ് കൊടുങ്ങല്ലൂർ കേന്ദ്രമാക്കിയും മാർ ദനഹ കൊല്ലം കേന്ദ്രമാക്കിയും ആയിരുന്നു പ്രവർത്തിച്ചിരുന്നത്.
രണ്ട് ബിഷപ്പുമാരും ഒരുമിച്ച് പ്രവർത്തിച്ചതിന്റെ സാക്ഷ്യങ്ങളും ലഭ്യമാണ്.
മുട്ടുചിറ പള്ളിയിലെ ശിലാലിഖിത്തിൽ പള്ളിയിലെ ഒരു കർമ്മവുമായി ബന്ധപ്പെട്ട് ഇരുവരുടെയും ഒരുമിച്ചുള്ള സാന്നിധ്യം പരാമർശിച്ചിരിക്കുന്നു.
ഈ കാലഘട്ടത്തിൽ ആണ് പോർട്ടുഗീസുകാർ നസ്രാണികളുടെ സഭാ ഭരണത്തിൽ ഇടപെടാൻ തുടങ്ങിയത്.
പോർട്ടുഗീസുകാരുടെ ഈ നീക്കത്തോട് രണ്ടുപേർക്കും വിപരീത സമീപനങ്ങളാണ് ഉണ്ടായിരുന്നത്.
മാർ യാക്കോവ് പോർട്ടുഗീസുകാരുമായുള്ള സൗഹൃദം നിലനിർത്താനും കൂടുതൽ അടുക്കാനും പരിശ്രമിച്ചപ്പോൾ മാർ ദനഹാ അവരുടെ അനിയിന്ത്രിതമായ ഇടപെടലുകളെ എതിർത്തുകൊണ്ടിരുന്നു.
താമസിയാതെ ഇരുവരും തമ്മിൽ ഭിന്നത രൂപപ്പെട്ടു.
പോർട്ടുഗീസുകാരുമായുള്ള ബന്ധം
മാർ യാക്കോവിനെ പോർട്ടുഗീസുകാരുമായി അടുപ്പിച്ച പ്രധാന കാരണം മുസ്ലിം ആക്രമണങ്ങൾ ആയിരുന്നു.
കൊല്ലം, കൊടുങ്ങല്ലൂർ എന്നീ പ്രധാന നസ്രാണി കേന്ദ്രങ്ങൾ വടക്ക് നിന്നുള്ള മുസ്ലിമുങ്ങൾ ആക്രമിക്കുകയും അവിടെയുള്ള പള്ളികളും വീടുകളും അഗ്നിക്കിരയാക്കുകയും ചെയ്തു.
ഇതിൽ എടുത്തുപറയേണ്ടതാണ് 1505ൽ മുസ്‌ലിങ്ങൾ കൊല്ലം തരിസാപ്പള്ളിയിൽ നടത്തിയ കൊള്ളിവെയ്പ്.
പോർട്ടുഗീസുകാരുടെ സഹായം ലഭിക്കാൻ തുടങ്ങിയതോടെ ഈ മേഖലകളിൽ സുരക്ഷിതത്വം ഉറപ്പാക്കാൻ പ്രദേശത്തെ ക്രിസ്ത്യാനികൾക്ക് കഴിഞ്ഞു.
എന്നാൽ ഈ ബന്ധത്തെ പോർട്ടുഗീസുകാർ തങ്ങളുടെ രാജാവിനോടുള്ള നസ്രാണികളുടെ വിധേയത്വമായാണ് മനസ്സിലാക്കിയത്.
ലത്തീൻവത്കരണ ശ്രമങ്ങൾ
ആദ്യകാലങ്ങളിൽ നസ്രാണികളും പോർട്ടുഗീസുകാരും തമ്മിലുള്ള ബന്ധം സൗഹാർദ്ദപരമായിരുന്നെങ്കിലും 1510നുശേഷം അതിൽ മാറ്റങ്ങൾ ഉണ്ടായി.
പോർട്ടുഗീസുകാരനായ അൽവാറീസ് പെന്റെയാഡോ എന്ന വൈദികന്റെ പ്രവർത്തനങ്ങൾ ആണ് ഇതിൽ നിർണ്ണായകമായത്.
നസ്രാണികളുടെ കൽദായ സുറിയാനി ആരാധനാക്രമത്തിൽ നെസ്തോറിയൻ പാഷണ്ഡത ഉണ്ട് എന്ന ആരോപണം ഇദ്ദേഹം ഉയർത്തി.
കൽദായ ആരാധനാക്രമത്തിലെ നെസ്തോറിയൻ അംശങ്ങൾ തിരുത്തണമെന്നും ലത്തീൻ സഭയുടേതിന് അനുരൂപപ്പെടുത്തണമെന്നും പെന്റെയാഡോ നിലപാടെടുത്തു.